[{"text_idx": "#000001", "text": "Wrth i\u2019r w\u0302yl ddychwelyd i strydoedd Dolgellau eleni am y tro cyntaf ers 2019, mae trefnwyr Sesiwn Fawr Dolgellau wedi cadarnhau fod holl docynnau penwythnos yr w\u0302yl bellach wedi eu gwerthu."}, {"text_idx": "#000002", "text": "Mae\u2019r w\u0302yl yn dathlu 30 mlynedd o fodolaeth eleni, a gan ymateb i\u2019r galw mawr, mae\u2019r trefnwyr wedi rhyddhau tocynnau ychwanegol ar gyfer gigs poblogaidd y Clwb Rygbi, ynghyd a\u0302 chyngerdd unigryw yn Eglwys y Santes Fair i gloi\u2019r w\u0302yl ar y nos Sul."}, {"text_idx": "#000003", "text": "Mae amserlenni llawn penwythnos yr w\u0302yl, sef 15-17 Gorffennaf, bellach i\u2019w gweld ar wefan y digwyddiad, ac mae dathliadau tri degawd yr w\u0302yl yn cynnwys croesawu 54 band i berfformio ar draws 9 llwyfan yng nghanol tref Dolgellau, gan ddod a\u0302 chymysgedd eclectig o gerddoriaeth gwerin, roc a byd i\u2019r dref. Ymhlith yr artistiaid cerddorol fydd yn ymddangos ar brif lwyfan yr w\u0302yl yng Ngwesty\u2019r Ship mae Yws Gwynedd, Sw\u0302nami, Tara Bandito, Skerryvore o\u2019r Alban, N\u2019famady Kouyate\u0301 o Guinea Gorllewin Affrica a The Trials of Cato."}]